પીએમના પ્રસ્તાવક બન્યા બાદ મળેલી પોપ્યુલારિટીથી ધંધામાં કોઈ ફરક પડ્યો કે કેમ તે સવાલનો જવાબ આપતા કિરણભાઈ કહે છે કે પીએમે તેમને રાતોરાત પ્રસિદ્ધિ ચોક્કસ અપાવી દીધી, પરંતુ ધંધો તો તેમના હાથની ચાના રસિયાઓને કારણે પહેલા હતો તેવો જ આજે પણ જામેલો છે. કિરણભાઈના અનેક ગ્રાહકો વર્ષોથી તેમને ત્યાં ચા પીવા આવે છે. ગ્રાહકોનું પણ કહેવું છે કે, આટલો સમય વિતિ ગયો છતાં કિરણભાઈના હાથની ચાનો ટેસ્ટ જરાય નથી બદલાયો.